1446-1-8 تاریخ نشر شوی خبرونه مرکزی ریاست نن یکشنبه د محرم الحرام میاشتې پر ۸مه، د افغانی سرې میاشتې سرپرست عمومی رئیس ښاغلی شـ.ـیـ.ـخ الحـ.ـ.ـدیث شـ.ـ.ـهـاب الـ.ـ.ـدین دلاور په خپل کاری دفتر کې په افغانستان کې د ترکیې هېواد د سرې میاشتې له رئیس ښاغلی نعیم کریمی او د مل پلاوی سره تعارفی ناسته وکړه. د ناستې په پیل کې د افغانی سرې میاشتې سرپرست عمومی رئیس د ښه راغلاست ترڅنګ د یاد هېواد د سرې میاشتې له دوامداره ملاتړ څخه مننه وکړه؛ چې تل یې په ستونزمنو حالاتو کې د افغانی سرې میاشتې سره څنګ په څنګ د اړمنو او پېښځپلو په لاسنیوی کې برخه اخیستې او د دوی هر اړخیزې مرستې یې اړینې وبللې. نوموړی له دوی څخه د سوری زړه په رنځ د اخته ناروغانو د درملنې په برخه کې هم د همکارۍ غوښتنه وکړه. په افغانستان کې د ترکیې هېواد د سرې میاشتې رئیس د افغانی سرې میاشتې سرپرست عمومی رئیس ته د نوې دندې مبارکی او راتلونکی کې یې د لا زیاتو همکاریو ژمنه وکړه. همدا راز یې په افغانستان کې د ترکیې د سرې میاشتې د پلی کېدونکو او پلان شویو پروژو په تړاو بشپړ معلومات وړاندې کړل. فاریاب نن یکشنبه د محرم د میاشتې پر ۸مه د افغانی سرې میاشتې له لوری د فاریاب ولایت د المار او دولت آباد په ولسوالیو کې له ۳۰۰ سېلاب ځپلو کورنیو سره په ټولیزه توګه ۲،۴۰۰،۰۰۰ افغانۍ نغدی مرسته ترسره شوه، چې پر ۱۵۰ کورنیو د کور پر سر ۸،۵۰۰ او پر ۱۵۰ کورنیو د کور پر سر ۷،۵۰۰ افغانۍ ووېشل شوې. ==================================== امروز یکشنبه ۸ محرم الحرام، از سوی هلال احمر افغانی در مجموع مبلغ ۲،۴۰۰،۰۰۰ هزار افغانی کمک نقدی برای ۳۰۰ خانواده سیلاب زده در ولسوالی های المار و دولت آباد ولایت فاریاب توزیع شد. که در ضمن آن برای ۱۵۰ خانواده به هر خانواده مبلغ ۸،۵۰۰ افغانی و برای ۱۵۰ خانواده متباقی به هر خانواده مبلغ ۷،۵۰۰ افغانی توزیع شد میدان وردګ د افغانی سرې میاشتې له لوری د میدان وردګو ولایت په ښوونیز مرکز کې نن یکشنبه د محرم د میاشتې پر ۸مه د کمپیوټر برخې له ۴۰ تنو زده کوونکو څخه آزموینه واخیستل شوه. د یادونې وړ ده، چې یاد ښوونیز مرکز کې اوس مهال ۱۵۰ تنه زده کوونکی په بېلابېلو برخو کې پر زده کړو بوخت دی.